hotchpotch/miracl-hf-unified huggingface dataset:
วังริมป้อมพระสุเมรุ
วังริมป้อมพระสุเมรุ เดิมเป็นวังของ สมเด็จพระเจ้าบรมวงศ์เธอ เจ้าฟ้าลา กรมหลวงจักรเจษฎา พระราชอนุชาในพระบาทสมเด็จพระพุทธยอดฟ้าจุฬาโลกมหาราช ปัจจุบันถูกรื้อลงแล้ว เหลือแต้เพียงซุ้มประตูวังเท่านั้น
วังริมป้อมพระสุเมรุ เดิมเป็นวังของ สมเด็จพระเจ้าบรมวงศ์เธอ เจ้าฟ้าลา กรมหลวงจักรเจษฎา พระราชอนุชาในพระบาทสมเด็จพระพุทธยอดฟ้าจุฬาโลกมหาราชสร้างขึ้นในสมัยพระบาทสมเด็จพระพุทธยอดฟ้าจุฬาโลกมหาราช เพื่อเป็นที่ประทับของสมเด็จพระเจ้าบรมวงศ์เธอ เจ้าฟ้าลา กรมหลวงจักรเจษฏา โดยแต่เดิมเป็นที่ประทับชั่วคราวของสมเด็จพระบวรราชเจ้ามหาสุรสิงหนาถโดยให้สร้างเป็นวังเพื่อเป็นที่ประทับตราบจนพระองค์สิ้นพระชนม์
หลังจากที่สมเด็จพระเจ้าบรมวงศ์เธอ เจ้าฟ้าลา กรมหลวงจักรเจษฎาสิ้นพระชนม์แล้ว จึงมีข่าวร่ำลือว่า วังนี้มีความเฮี่ยนมาก เพราะเนื่องมาจากพื้นที่นี้แต่เดิมเจ้าที่แรง จึงทำให้ไม่มีพระบรมวงศานุวงศ์พระองค์ใดกล้าเข้ามาประทับเลย ทำให้วังแห่งนี้กลายเป็นวังร้างและถูกรื้อลงเพื่อใช้เป็นบ้านเรือนของประชาชน 
ปัจจุบันเหลือเพียงซุ้มประตูวังเท่านั้น
วังบ้านปูน
วังบ้านปูน เดิมเป็นสวนผลไม้ ตั้งอยู่ระหว่างวังสวนมังคุดและวังระฆัง ปัจจุบันเป็นเป็นที่ตั้งของโรงเรียนสุภัทรา และ ภัทราวดีเธียเตอร์
วังบ้านปูน เดิมเป็นสวนผลไม้ ตั้งอยู่ระหว่างวังสวนมังคุดและวังระฆัง เป็นที่ประทับของพระองค์เจ้าขุนเณร ซึ่งเป็นพระราชนัดดาในพระบาทสมเด็จพระพุทธยอดฟ้าจุฬาโลกมหาราช 
ปัจจุบันเป็นเป็นที่ตั้งของโรงเรียนสุภัทรา และ ภัทราวดีเธียเตอร์
พีเอเยซู
"พีเอเยซู" () เป็นโมเท็ต (motet) ซึ่งมาจากบทสุดท้ายของเพลงสวดสรรเสริญเพลงหนึ่งชื่อ "วันพระพิโรธ" (Dies Irae) โมเท็ตดังกล่าวมักใช้เป็นตอนหนึ่งของการสวดศพ เช่น บทสวดศพของลุยกี เชรูบีนี (Luigi Cherubini), กาเบรียล โฟเร (Gabriel Fauré), โมรีซ ดูรูเฟล (Maurice Duruflé), จอห์น รัตเทอร์, คาร์ล เจนกินส์ (Karl Jenkins), และเฟรดริก ซิกเตน (Fredrik Sixten) มี "พีเอเยซู" เป็นท่อนต่างหาก ในบรรดาบทสวดศพดังกล่าว ฉบับของโฟเรนั้นเป็นที่รู้จักมากที่สุด กามีย์ แซ็ง-ซ็องส์ (Camille Saint-Saëns) คีตกวีชาวฝรั่งเศส กล่าวถึง "พีเอเยซู" ฉบับของโฟเรว่า "นี้คือ 'พีเอเยซู' ฉบับเอก เหมือนกับที่ 'อาเวเวรัมคอร์ปัส' (Ave verum corpus) ฉบับเอกก็มีแต่ของโมซาร์ทเท่านั้น"
"พีเอเยซู" ที่แอนดรูว ลอยด์ เว็บเบอร์ (Andrew Lloyd Webber) ประพันธ์ไว้เป็นส่วนหนึ่งของเพลงสวดศพฉบับของเขาเมื่อ ค.ศ. 1985 ก็เป็นที่ขึ้นชื่อเช่นกัน "พีเอเยซู" ฉบับนี้มีนักร้องหลายคนขับร้องเอาไว้ เช่น แจกกี อีวันโค (Jackie Evancho), ชาร์ลอต เชิร์ช (Charlotte Church), ซาราห์ ไบรต์แมน (Sarah Brightman), มารี ออสมอนด์ (Marie Osmond), และแอนนา เนตเรบโก (Anna Netrebko) โดยเฉพาะฉบับซาราห์ ไบรต์แมนนั้น ได้แผ่นเสียงเงินในสหราชอาณาจักรเมื่อ ค.ศ. 1985 ด้วย
ถ้อยคำเดิมจาก "วันพระพิโรธ" มีดังนี้
ในบทภาษาละตินนั้น คำว่า "pie" เป็นอาลปน์ (vocative) ของคำว่า "pius" แปลเป็นภาษาอังกฤษว่า pious (ทรงธรรม) ส่วน "Jesu" หรือภาษาละตินดั้งเดิมเขียน "Iesu" เป็นอาลปน์ของ "Jesus" คือ พระเยซู อนึ่ง คำว่า "requiem" เป็นทุติยา (accusative) ของคำว่า "requies" แปลเป็นภาษาอังกฤษว่า rest (คลาย) แต่บางทีก็มีผู้แปลผิดเป็น "peace" (สงบ) ซึ่งที่จริงแล้วตรงกับ "pacem" ดังในถ้อยคำว่า "dona nobis pacem" แปลว่า "give us peace" (จงประทานความสงบแก่เรา)
ส่วนถ้อยคำจากเพลงสวดศพฉบับแอนดรูว ลอยด์ เว็บเบอร์นั้นมีดังนี้
รายพระนามรัชทายาทอังกฤษ
รายพระนามรัชทายาทอังกฤษ นี่คือรายนามบุคคลในช่วงเวลาต่างๆ ที่จะอยู่ในลำดับถัดไปในการสืบราชบัลลังก์อังกฤษ เมื่อพระมหากษัตริย์องค์ปัจจุบันสวรรคต บรรดาผู้ที่ได้สืบราชบัลลังก์จริงๆจะเป็นตัวอักษรหนา ส่วนทารกที่คลอดออกมาแล้วสิ้นชีวิตหรือรอดชีวิตไม่น้อยกว่าหนึ่งเดือนจะไม่ถูกนับรวมไว้ในรายนามนี้
อาจจะถูกตั้งข้อสังเกตว่าการสืบราชสันตติวงศ์นั้นไม่มั่นคง และไม่ได้รับการควบคุมจากขนบธรรมเนียมประเพณี ซึ่งมีมาเป็นศตวรรษนับตั้งแต่การพิชิตอังกฤษของชาวนอร์มัน ในปีค.ศ. 1066
รายนามนี้คือสายราชสันตติวงศ์ของผู้อ้างสิทธิราชบัลลงก์สายจาโคไบต์ ที่ได้อ้างขึ้นหลังจากการสิ้นพระชนม์ของผู้อ้างสิทธิในราชบัลลังก์องค์สุดท้ายแห่งราชวงศ์สจวต สำหรับบุคคลอื่นที่อยู่ในวงศ์นี้ ดูที่สายราชสันตติวงศ์จาโคไบท์
คดีแพ่ง
คดีแพ่ง คือคดีที่ฟ้องเพื่อเรียกเงินระหว่างกัน เช่น คดีกู้ยืมเงิน คดีผิดสัญญา คดีเช่าทรัพย์ คดีตั๋วเงิน คดีจำนอง คดีซื้อขาย คดีมรดก เป็นต้น เป็นคดีที่เกี่ยวกับเรื่องส่วนตัวของบุคคล 2 ฝ่าย ที่มีการทำผิดสัญญาหรือโต้แย้งสิทธิกัน เป็นเรื่องที่ผู้ได้รับการโต้แย้งสิทธิ จะฟ้องร้องอีกฝ่ายที่ทำการโต้แย้งสิทธิ หรือทำผิดสัญญา 
การฟ้องร้องคดีแพ่ง ต้องมีการจ้างทนายความเพื่อฟ้องร้อง ต้องมีการเสียค่าขึ้นศาล ค่าส่งหมายให้ฝ่ายตรงข้าม เพื่อให้ทราบถึงการฟ้องร้องนั้น ค่าคำร้อง และอื่น ๆ ตามที่กฎหมายกำหนดไว้ ซึ่งค่าธรรมเนียมต่าง ๆ จะมีการรวบรวมไว้ และเมื่อชนะคดีแล้ว ศาลจะพิพากษาให้จำเลยใช้เงินค่าธรรมเนียมต่าง ๆ นั้น แทนโจทก์ และเมื่อชนะคดีโจทก์ก็ต้องนำยึดทรัพย์สินของจำเลย (ถ้ามี) เพื่อนำออกขายทอดตลาด และนำเงินที่ได้จากการขายทอดตลาดมาชำระหนี้คืนให้แก่โจทก์
เทศบาลตำบลกุดจิก (จังหวัดนครราชสีมา)
เทศบาลตำบลกุดจิก เป็นเทศบาลแห่งหนึ่งใน อำเภอสูงเนิน จังหวัดนครราชสีมาเทศบาลตำบลกุดจิก ตั้งอยู่ทางทิศตะวันตกของจังหวัดนครราชสีมา
เทศบาลตำบลตลาดแค แบ่งเขตการปกครองออกเป็น 2 ตำบล 3 หมู่บ้าน ดังนี้
จำนวนประชากร ณ มิถุนายน พ.ศ. 2553
จำนวนทั้งสิ้น 2,604 คน เป็นชาย 1,260 คน เป็นหญิง 1,344 คน
เทศบาลตำบลพันดุง
เทศบาลตำบลพันดุง เป็นเทศบาลแห่งหนึ่งใน อำเภอขามทะเลสอ จังหวัดนครราชสีมาเทศบาลตำบลพันดุง ตั้งอยู่ห่างจากขามทะเลสอไปทางทิศตะวันออกเฉียงเหนือ ประมาณ 15 กิโลเมตร เทศบาลตำบลพันดุง แบ่งเขตการปกครองออกเป็น 11 หมู่บ้าน ดังนี้
จำนวนประชากร ณ กรกฎาคม 2554 
จำนวนทั้งสิ้น 5,153 คน เป็นชาย 2,567 คน เป็นหญิง 2,590 คน
เทศบาลตำบลหนองหัวฟาน
เทศบาลตำบลหนองหัวฟาน เป็นเทศบาลแห่งหนึ่งใน อำเภอขามสะแกแสง จังหวัดนครราชสีมาเทศบาลตำบลหนองหัวฟาน ตั้งอยู่ห่างจากขามสะแกแสงไปทางทิศตะวันออกเฉียงเหนือ ประมาณ 16 กิโลเมตร เทศบาลตำบลหนองหัวฟาน ครอบคลุมพื้นที่ 5 หมู่บ้าน ดังนี้
จำนวนประชากร ณ เดือนกุมภาพันธ์ 2555
จำนวนทั้งสิ้น 4,818 คน เป็นชาย 2,424 คน เป็นหญิง 2,394 คน
เทศบาลตำบลโนนเมือง (จังหวัดนครราชสีมา)
เทศบาลตำบลโนนเมือง เป็นเทศบาลแห่งหนึ่งใน อำเภอขามสะแกแสง จังหวัดนครราชสีมา
เดิมตำบลโนนเมืองเป็นตำบลขนาดใหญ่การบริหารจัดการไม่ทั่วถึง จึงมีการแยกตำบลหลายครั้ง
เทศบาลตำบลโนนเมือง ตั้งอยู่ห่างจากขามสะแกแสงไปทางทิศเฉียงเหนือ ประมาณ 13 กิโลเมตร และห่างจากเมืองนครราชสีมา 63 กิโลเมตรเทศบาลตำบลหนองหัวฟาน ครอบคลุมพื้นที่ 9 หมู่บ้าน ดังนี้
จำนวนประชากร ณ เดือนมีนาคม 2555
จำนวนทั้งสิ้น 4,003 คน เป็นชาย 2,002 คน เป็นหญิง 2,001 คน จำนวนหลังคาเรือน ทั้งสิ้น 1,014 หลังคาเรือน
เชฟโรเลต เทรลเบลเซอร์
เชฟโรเลต เทรลเบลเซอร์ ( อ่านว่า เทฺรล-เบฺล-เซ่อ หรือ เทฺรน-เบฺล-เซ่อ) เป็นรถยนต์อเนกประสงค์สมรรถนะสูงขนาดกลาง หรือ รถปิกอัพดัดแปลง PPV (Pick-up Passenger Vehicle) ของเชฟโรเลตในเครือจีเอ็มหรือเจนเนอรัล มอเตอร์ โดยเทรลเบลเซอร์เป็นรถรุ่นใหม่ที่พัฒนาบนพื้นฐานเดียวกับคอมแพ็กต์ปิกอัพรุ่น เชฟโรเลต โคโลราโด (Chevrolet Colorado) และได้รับการออกแบบจากทีมงานจีเอ็ม (GM) ในประเทศบราซิล
เชฟโรเลต เทรลเบลเซอร์โฉมแรกรุ่นปี 2002–2005 มีพื้นฐานมาจากพื้นฐานรถบรรทุกชื่อว่า GMT360 โดยในทุกรุ่นมีระบบขับเคลื่อนสี่ล้อ ยกเว้นรุ่นเอสเอสที่มีระบบขับเคลื่อนทุกล้อ เทรลเบลเซอร์มาพร้อมกับเครื่องยนต์ 4.2 ลิตร "แอตลาส" หกสูบ 273 แรงม้าเป็นมาตรฐาน ส่วนเครื่องยนต์ตัวเลือกคือเครื่องยนต์ 5.3 ลิตร วี8 302 แรงม้า
เทรลเบลเซอร์ได้รับการปรับโฉมเมื่อปี พ.ศ. 2548 เป็นรุ่นปี 2006 โดยได้เปลี่ยนแปลงกระจังหน้าและภายใน
เชฟโรเลต เทรลเบลเซอร์รุ่นที่สองได้เผยโฉมต้นแบบที่งานดูไบ อินเตอร์เนชั่นแนล มอเตอร์โชว์ ปี พ.ศ. 2554 (Dubai International Motor Show 2011) ประเทศสหรัฐอาหรับเอมิเรสต์ในภูมิภาคตะวันออกกลาง สำหรับในประเทศไทยเชฟโรเลต เทรลเบลเซอร์ ได้เปิดตัวเมื่อวันที่ 21 มีนาคม พ.ศ. 2555 นอกจากนี้ทางเชฟโรเลตยังใช้ประเทศไทยเป็นฐานหลักในการผลิตเทรลเบลเซอร์เพื่อส่งขายไป 60 ประเทศทั่วโลก
ในส่วนของเครื่องยนต์ เทรลเบลเซอร์ เป็นแบบเครื่องยนต์ดูราแม็กซ์ ดีเซลเทอร์โบที่พัฒนาขึ้นมาใหม่จากทีมงานจีเอ็ม ขนาด 4 สูบ ความจุ 2.5 ลิตร และ 2.8 ลิตร และมีระบบส่งกำลังให้เลือก 2 รูปแบบ คือเกียร์ธรรมดา 5 สปีด และอัตโนมัติ 6 สปีดควบคุมด้วยอิเล็กทรอนิคส์
ร่องสมองกลีบขมับส่วนบน
ร่องสมองกลีบขมับส่วนบน (, ) เป็นร่องสมอง (sulcus) 
ที่แยกรอยนูนสมองกลีบขมับส่วนบน (superior temporal gyrus) จากรอยนูนสมองกลีบขมับส่วนกลาง (middle temporal gyrus) ในสมองกลีบขมับ
"ร่องสมองกลีบขมับส่วนบน"เป็นร่องสมองแรกใต้ร่องด้านข้าง (lateral fissure)
ส่วนของสมองนี้มีหน้าที่เกี่ยวข้องกับการรับรู้สิ่งที่คนอื่นกำลังเพ่งดูอยู่ (ที่เรียกว่า joint attention) 
และดังนั้นจึงมีความสำคัญในการกำหนดว่า ผู้อื่นกำลังมีอารมณ์ความรู้สึกเพ่งเล็งไปที่อะไร 
นอกจากนั้นแล้ว ยังมีส่วนเกี่ยวข้องกับการรับรู้การเคลื่อนไหวทางชีวภาพ (biological motion) 
และในบุคคลปกติผู้ไม่มีโรคออทิซึม "ร่องสมองกลีบขมับส่วนบน"จะเริ่มทำงานถ้าได้ยินเสียงมนุษย์
กองทัพเลบานอน
กองทัพเลบานอน (LAF) ( "Al-Quwwāt al-Musallaḥa al-Lubnāniyya") หรือ () (FAL) เป็นกองทัพของสาธารณรัฐเลบานอน
หวัง เฟย์เฟย์
หวัง เฟย์เฟย์ เกิด 27 เมษายน 2530 ในเมือง ไหโข่ว มณฑลไหหลำ สาธารณรัฐประชาชนจีน เธอกำลังศึกษาอยู่ที่ สถานบันโซลศิลปะ (SeoulArts) และศึกษาร่วมกับ เจีย วง มิสเอในประเทศจีน เฟยได้ออดิชั่นและปรากฏตัวทางทีวี ทีวีเจ้อเจียง (电视台浙江) และรายการทีวีออดิชั่นอื่นๆๆ เธอเต้นรำสวยเธอคือ" ("越跳越美丽") "AFP", written August 15, 2010, confirmed February 25, 2011]เธอเป็นสมาชิกคนหนึ่งของจีน และได้รับฉายาว่า น้องสาวของ Wonder Girls ตอนนี้เธอเปิดตัวเป็น เกริล์กรุ๊ปของประเทศเกาหลีใต้ วง มิสเอในปี 2010 เธอเป็นสมาชิกที่วางตัวสมาชิกอื่นๆๆมิสเอ และเธอได้มีผลงานโฆษณา Samsung Anycall (จีน)
พยัคฆ์ร้ายกิโยติน
พยัคฆ์ร้ายกิโยติน (; จีนตัวเต็ม: 血滴子; จีนตัวย่อ: 血滴子; พินอิน: Xiě Dī Zǐ / Xuè Dī Zǐ) ภาพยนตร์กำลังภายในสัญชาติฮ่องกง ออกฉายในปี ค.ศ. 2012 กำกับโดย หลิว เหว่ยเฉียง
ในยุคเฉียนหลงฮ่องเต้ แห่งราชวงศ์ชิง หน่วย "จักรโลหิต" หรือ "กิโยติน" เป็นหน่วยล่าสังหารลับที่ทางราชสำนักเลี้ยงดูไว้เพื่อภารกิจสังหารชาวฮั่นผู้ที่ต่อต้านราชวงศ์ชิงซึ่งเป็นชาวแมนจู โดยใช้กงจักรบิน ซึ่งเป็นอาวุธร้ายในการล็อกคอและตัดศีรษะของเป้าหมายคล้ายกิโยติน เด็กหนุ่มสาวที่อยู่ในหน่วยนี้ล้วนแต่อ่านไม่ออก เขียนไม่ได้ เพราะทางราชสำนักเลี้ยงดูไว้ให้จงรักภักดีต่อราชสำนักแต่เพียงประการเดียว
สิคาล กบฏผู้ลึกลับถูก หวัง เลิ่ง หัวหน้าหน่วยจักรโลหิตจับตัวได้ สิคาลบอกเป็นปริศนาว่า หวัง เลิ่ง จะเป็นผู้ปลดชีพตนเอง ขณะที่นำส่งตัวสิคาลไปประหารชีวิต สิคาลถูกแย่งชิงตัวไปได้ และยังจับตัว มู่ เซิง สมาชิกหญิงเพียงคนเดียวของจักรโลหิตไปได้ ทางหน่วยจึงต้องออกเดินทางไปช่วย โดยที่ทางราชสำนักได้ส่ง ไห้ ตู่ ขุนนางคนสนิทของฮ่องเต้ติดตามไปด้วยเพื่อควบคุมผลงาน ซึ่งไห้ ตู่ ผู้นี้ กง เอ๋อ ขุนนางผู้เป็นผู้บังคับบัญชาหน่วยจักรโลหิตได้เตือนหวัง เลิ่งให้ต้องระมัดระวัง
หวัง เลิ่ง ได้รับรู้ว่าแท้จริงแล้วทั้งตนและไห้ ตู่ ต่างถูกราชสำนักหลอกใช้ โดยที่ทางฮ่องเต้ซึ่งต้องการจะทำให้ราชวงศ์ชิงรุ่งเรืองและได้รับการยอมรับจากสากล จึงต้องเก็บสมาชิกหน่วยจักรโลหิตไปทีละคน ๆ เพราะไม่ต้องการให้ประวัติของตนมัวหมอง อีกทั้งกำลังจะมีหน่วยปืนกลไฟ ซึ่งใช้เทคโนโลยีปืนไฟซึ่งมีอานุภาพและยิงได้ไกลกว่าจักรโลหิตมาแทนที่ โดยใช้ไห้ ตู่ เป็นผู้จัดการ ขณะที่กบฏอย่างสิคาล ยอมรับในสิ่งที่ตนเป็น แต่หวัง เลิ่งปล่อยให้รูปลักษณ์และฐานะภายนอกเป็นตัวตัดสินเสียมากกว่า"The Guillotines" เป็นภาพยนตร์กำลังภายในที่ใช้ทุนสร้างมหาศาลถึง 450 ล้านบาท โดยมีปีเตอร์ ชาน เป็นผู้อำนวยการสร้าง และได้หลิว เหว่ยเฉียง หรือแอนดรูว์ เลา ผู้กำกับภาพยนตร์ชื่อดัง ที่ซึ่งมีผลงานโด่ดเด่นอย่าง "Infernal Affairs" ในปี ค.ศ. 2002 มาทำหน้าที่เป็นผู้กำกับฯ โดยเป็นการรีเมคจากภาพยนตร์เรื่องดังในอดีต คือ "The Flying Guillotines" ของบริษัทชอว์บราเดอส์ อีกทั้งยังได้ออกฉายในระบบสามมิติ หรือ 3D ซึ่งใช้เวลาในการพัฒนาเทคนิคพิเศษในเรื่องนานถึงครึ่งปี และยังได้นักแสดงระดับซูเปอร์สตาร์ในฮ่องกง ,จีนแผ่นดินใหญ่ และไต้หวันมารับบทบาทมากมาย ทั้ง หวง เสี่ยวหมิง, หร่วน จิงเทียน, หยู เหวินเล่อ และหลี่ ยู่ชุน โดยในฉากแอ๊คชั่นโลดโผนทั้งหมดต้องแสดงเอง โดยไม่ได้ใช้สตั๊นน์แมน รวมทั้งได้หวัง หยู่ อดีตนักแสดงชื่อดังในภาพยนตร์กำลังภายในชื่อดังในอดีตอย่าง "One-Armed Swordsman" รับบทเป็นขุนนางผู้เป็นผู้บังคับบัญชาของหน่วยจักรโลหิตด้วย
แต่ภาพยนตร์ได้รับคำวิจารณ์ว่า การตัดต่อเป็นไปอย่างขาด ๆ เกิน ๆ และฉากแอ๊คชั่นก็ยังขาดแคลน ไม่ดูสนุกตื่นเต้นเหมือนในตัวอย่าง แต่กลับเป็นภาพยนตร์ปรัชญา แฝงแนวความคิด แต่ทว่าบทภาพยนตร์กลับทำได้ถึงไม่ลึกซึ้งถึงมิติของตัวละคร และประเด็นที่เนื้อเรื่องต้องการนำเสนอ
เออัว
อีอูอา เป็นเกาะขนาดเล็กแต่มีความสำคัญมากเกาะหนึ่งของประเทศตองกา เออัวตั้งอยู่ใกล้กับเขตการปกครองโตงาตาปู แต่มีการปกครองที่ไม่ขึ้นต่อกัน โดยเออัวมีพื้นที่ทั้งสิ้น 87.44 km และมีประชากรในปี ค.ศ. 2011 ทั้งสิ้น 5,016 คน
เชฟโรเลต โซนิค
เชฟโรเลต โซนิค () เป็นรถยนต์ซับคอมแพ็กต์ (Sub Compact) ของเชฟโรเลต (Chevrolet) ในเครือจีเอ็ม (GM) หรือเจนเนอรัล มอเตอร์ โดยทางจีเอ็มได้พัฒนาโซนิคขึ้นมาแทนที่รถเชฟโรเลต อาวีโอ (Chevrolet Aveo) ที่ได้เลิกผลิตแล้ว ซึ่งประกอบไปด้วย รถเชฟโรเลต โซนิค แบบนอทช์แบ็ค 4 ประตู (Chevrolet Sonic NB) และ รถเชฟโรเลต โซนิค แฮทช์แบ็ค 5 ประตู (Chevrolet Sonic HB) ระบบเกียร์ที่ใช้เป็นแบบเกียร์ธรรมดา 5 สปีด และ ระบบเกียร์อัตโนมัติ 6 สปีด โครงสร้างตัวถังรถเป็นแบบ body-frame-integral หรือ BFI ที่มีความเสถียรภาพสูง ซึ่งพัฒนาโดยทีมวิศวกรของเชฟโรเลต (Chevrolet)
เชฟโรเลต โซนิค ใช้เครื่องยนต์ 1.4 ลิตร DOHC - Double Overhead Camshaft ของ จีเอ็ม รองรับการเติมน้ำมันชนิด E20 ระบบ Double CVC - Continuously-Variable Cam-phasing ช่วยเพิ่มประสิทธิภาพในการส่งกำลังของเครื่องยนต์ ระบบหัวฉีดน้ำมันแบบใหม่ และเซ็นเซอร์ตรวจสอบระดับออกซิเจน ควบคุมการจ่ายน้ำมันให้ประหยัด มีประสิทธิภาพ และลดมลภาวะ โดยเชฟโรเลต โซนิค ที่ผลิตในประเทศไทย (Thailand) มีให้เลือกทั้งหมด 3 แบบ คือ รุ่นธรรมดา LS, รุ่นกลาง LT และรุ่นออพชั่นเต็มสูบ LTZ นอกจากตลาดในประเทศไทยแล้ว ศูนย์การผลิตจีเอ็ม จังหวัดระยองยังจะเป็นศูนย์กลางการผลิตเชฟโรเลต โซนิคส่งออกจำหน่ายสู่ประเทศอินโดนีเซีย (Indonesia) ประเทศมาเลเซีย (Malaysia) และ ประเทศฟิลิปปินส์ (Philippines) อีกด้วย
เครื่องยนต์ของรถเชฟโรเลต โซนิคแบบนอทช์แบ็ค และ แบบแฮทช์แบ็ค
เชฟโรเลต โซนิค นอทช์แบ็ค 4 ประตู (Chevrolet Sonic NB)
เชฟโรเลต โซนิค แฮทช์แบ็ค 5 ประตู (Chevrolet Sonic HB)
รมิดา ประภาสโนบล
รมิดา ประภาสโนบล (นุ่น) เกิดเมื่อวันที่ 25 ธันวาคม พ.ศ. 2525 เป็นนักแสดงชาวไทย
เรืออสุรวายุภักษ์
เรืออสุรวายุภักษ์ เป็นเรือรูปสัตว์ในประเภทเรือเหล่าแสนยากร เป็นหนึ่งในเรือพระราชพิธีกระบวนพยุหยาตราชลมารค เรืออสุรวายุภักษ์ โขนเรือเป็นรูปครึ่งยักษ์ครึ่งนก มีส่วนบนเป็นยักษ์ ส่วนล่างเป็นนกองค์เป็นสีม่วง ลักษณะและขนาดของเรือใกล้เคียงกับเรืออสุรปักษี การแต่งกายของผู้ประจำเรือ นายลำนุ่งปูม สวมเสื้อเข้มขาบ โพกขลิบทอง ปัจจุบันเก็บรักษาที่โรงเรือท่าวาสุกรี
เรือเสือทยานชล
เรือเสือทยานชล เป็นเรือประตูหน้าในประเภทเรือพิฆาต เป็นหนึ่งในเรือพระราชพิธีกระบวนพยุหยาตราชลมารค หัว เรือทำเป็นรูปหัวเสือ มีคฤห์สำหรับอำมาตย์ฝ่ายทหารนั่ง เป็นเรือรบที่อยู่ในริ้วที่ ๒ และริ้วที่ ๔ ถัดจากเรือประตูหน้าเข้ามาในกระบวน มีปืนจ่ารงตั้งที่หัว เรือ เรือพิฆาต ทั้ง ๒ ลำนี้ จะแล่นส่ายโดยเรือเสือทยานชลแล่นส่ายนอกด้านขวา และเรือคำรณสินธุ์แล่นส่ายนอกด้านซ้าย
การแต่งกายของผู้ประจำเรือ นายละนุ่งปูม สวมเสื้อเข้มขาบ โพกขลิบทอง
วงศ์มะละกอ
วงศ์มะละกอ หรือ Caricaceae เป็นวงศ์ของพืชใบเลี้ยงคู่ในอันดับ Brassicales,พบในเขตร้อนของอเมริกากลาง อเมริกาใต้และแอฟริกา เป็นพืชไม่ผลัดใบ อายุสั้น มีสปีชีส์เดียวคือ "Vasconcellea horoviziana" เป็นไม้เลื้อยและมีสามสปีชีส์ของสกุล "Jarilla" เป็นไม้ล้มลุก หลายสปีชีส์มีผลที่รับประทานได้และเป็นแหล่งของปาเปน .
สมาชิกประกอบด้วย 6 สกุลและประมาณ 34-35 สปีชีส์:
โรงเรียนหนองคายวิทยาคาร
[ปรับปรุงล่าสุด ปีการศึกษา 2561 โดยงานสารสนเทศโรงเรียนฯ] เข้าสู่เว็บไซต์ใหม่ โรงเรียนหนองคายวิทยาคาร คลิก "https://www.nkwit.info/"
เดิมจังหวัดหนองคาย ... มีโรงเรียนมัธยมศึกษาอยู่ 2 โรง คือ โรงเรียนหนองคายวิทยาคาร 
ซึ่งเป็นโรงเรียนชาย ปัจจุบันเป็นสถานที่ตั้งสนามกีฬาจังหวัดหนองคายสถานที่ตั้งเดิม
และโรงเรียนสตรีปทุมเทพรังสรรค์ปัจจุบันเป็นที่ตั้งของที่ดินจังหวัดหนองคาย 
ในวันที่ 4 พฤษภาคม 2510 กระทรวงศึกษาธิการได้ประกาศรวมโรงเรียนทั้ง 2 
แห่งเข้าด้วยกันและชื่อใหม่ว่า โรงเรียนปทุมเทพวิทยาคาร แล้วย้ายมาอยู่ตรงข้ามกับสนามบินเก่า
ต่อมาประมาณเดือน ตุลาคม 2534 โดยนายวิเชียร ชูประยูร ผู้อำนวยการโรงเรียนปทุมเทพวิทยาคาร 
ในขณะนั้น ได้ดำเนิน การขอจัดตั้งโรงเรียนมัธยมศึกษาระดับจังหวัดแห่งที่ 2 ขึ้นต่อกรมสามัญศึกษา 
โดยขอใช้ชื่อโรงเรียนประจำจังหวัดชายเดิมว่า " โรงเรียนหนองคายวิทยาคาร "
กระทรวงศึกษาธิการได้ไปประกาศจัดตั้งโรงเรียนหนองคายวิทยาคาร 
เมื่อวันที่ 28 กุมภาพันธ์ 2535 ในระหว่างที่ยังไม่มีผู้บริหารโรงเรียนกรมสามัญศึกษา
ได้แต่งตั้งให้นายวิเชียร ชูประบูร ผู้อำนวยการโรงเรียนปทุมเทพวิทยาคาร 
เป็นผู้ดูแลและดำเนินการต่าง ๆ เพื่อให้การรับนักเรียนเข้าเรียน การจัดเตรียมการเปิดการเรียนการสอน 
การประสานงานในเรื่องอาคารสถานที่และวัสดุอุปกรณ์ ตลอดทั้งในเรื่องอื่น ๆ 
ให้เป็นไปด้วยความเรียบร้อยและทันการ 
โรงเรียนจึงแต่งตั้งให้นายสมศักดิ์ คณาวราประเสริฐ ผู้ช่วยผู้อำนวยการโรงเรียนปทุมเทพวิทยาคาร
เป็นผู้ดูแลและการดำเนินการต่าง ๆ ของโรงเรียนหนองคายวิทยาคาร
โรงเรียนหนองคายวิทยาคาร เป็นโรงเรียนที่มีผลงานการแข่งขันกีฬาหลายประเภท โดยผลงานการแข่งขันที่โดดเด่นที่สุดคือ กีฬาวอลเลย์บอลหญิง ทีมนักกีฬาวอลเลย์บอลหญิงของโรงเรียนหนองคายวิทยาคาร ภายใต้การฝึกซ้อมและควบคุมทีม โดย คุณครูสมาน มาแก้ว เป็นทีมที่สร้างชื่อเสียงให้โรงเรียนหนองคายวิทยาคารเป็นอย่างมาก
Facebook page ต่างๆ ของโรงเรียนหนองคายวิทยาคาร
https://data.bopp-obec.info/web/index.php?School_ID=1043660498
สกุลมะละกอ
สกุลมะละกอ หรือ Carica เป็นสกุลของพืชมีดอกในวงศ์ Caricaceae มีเพียง มะละกอ สปีชีส์เดียว อต่เดิมสกุลนี้เคยมีสมาชิก 20 - 25 สปีชีส์ แต่ต่อมาถูกย้ายไปยังสกุล "Vasconcellea", และบางส่วนไปยังสกุล "Jacaratia" และ "Jarilla," ดังต่อไปนี้:
วัฒนธรรมแลพีตา
วัฒนธรรมแลพีตา () เป็นกลุ่มบุคคลหรือวัฒนธรรมในยุคก่อนประวัติศาสตร์ในมหาสมุทรแปซิฟิก ซึ่งดำรงอยู่ในช่วงระยะเวลาประมาณ 1600 ปีก่อนคริสตกาลถึง 500 ปีก่อนคริสตกาล นักโบราณคดีเชื่อว่าชาวแลพีตาเป็นบรรพบุรุษและเป็นจุดกำเนิดของวัฒนธรรมทั้งในภูมิภาคพอลินีเซีย ไมโครนีเซีย และบางพื้นที่ของเมลานีเซีย ลักษณะของวัฒนธรรมแลพีตาเป็นการขยายพื้นที่อยู่อาศัยในหมู่เกาะมหาสมุทรแปซิฟิกที่ไม่เคยมีใครอยู่อาศัยมาก่อน ส่งผลให้เกิดการแพร่กระจายการอยู่อาศัยอย่างกว้างขวาง การปั้นเครื่องปั้นดินเผา การแพร่กระจายของการใช้หินออปซีเดียน รวมไปถึงการแพร่กระจายของกลุ่มภาษาโอเชียเนีย
ชาวแลพีตาอาจเป็นกลุ่มคนที่มีความเจริญรุ่งเรืองสูงสุดในการนำทางและการเดินเรือในสมัยนั้น จากการเดินทางหาเกาะสำหรับการอยู่อาศัยในหมู่เกาะมหาสมุทรแปซิฟิกที่กว้างใหญ่ ทายาทของชาวแลพีตาคือคนในกลุ่มพอลินีเซียในปัจจุบันที่ลงหลักปักฐานตั้งแต่ฮาวายจนถึงเกาะอีสเตอร์ นอกจากนี้ยังเป็นไปได้ว่าผู้คนในวัฒนธรรมแลพีตาอาจเคยเดินทางถึงทวีปอเมริกาใต้
นางงามจักรวาล 1962
นางงามจักรวาล 1962 () เป็นการจัดการประกวดนางงามจักรวาลครั้งที่ 11 จัดเมื่อวันที่ 14 กรกฎาคม พ.ศ. 2505 ณ ไมอามีบีช รัฐฟลอริดา สหรัฐอเมริกา ในปีนี้มีผู้เข้าประกวด 52 คน จากทั่วโลก โดยมี มาร์ลีน ชมิดท์ นางงามจักรวาล 1961 เป็นผู้มอบมงกุฏให้กับ นอร์มา โนแลน สาวงามวัย 24 ปีจากประเทศอาร์เจนตินา ครองตำแหน่งนางงามจักรวาลในปีนี้
มี 52 ผู้เข้าประกวด ดังต่อไปนี้
บูดีโยโน
บูดีโยโน () เป็นรองประธานาธิบดีอินโดนีเซียคนแรกที่ได้รับการเลือกตั้งโดยตรงจากประชาชนในปี พ.ศ. 2552 ภายหลังการปฏิรูปการเมืองและการแก้ไขรัฐธรรมนูญ ร่วมกับซูซีโล บัมบัง ยูโดโยโน
อายะ อิมามูระ
อายะ อิมามูระ (; ค.ศ. 1955 – กุมภาพันธ์ ค.ศ. 2013) เป็นทั้งนักประพันธ์, นักเขียนนิยายลึกลับชาวญี่ปุ่น เธอเกิดที่จังหวัดนางาโนะ และมีชื่อจริงคือ เคโกะ อิมาอิ ()
อายะสำเร็จการศึกษาภาควิชาภาษาอังกฤษจากมหาวิทยาลัยสึรูบุงกะ และเธอได้เข้าทำงานที่บริษัทแห่งหนึ่งก่อนที่จะผันตัวมาเป็นนักเขียนในภายหลัง ใน ค.ศ. 1989 "มันจิ โนะ ซัทสึจิน" ซึ่งเป็นนิยายลึกลับเรื่องแรกของเธอ ได้รับรางวัลอายูกาวะ เท็ตสึยะที่จัดโดยสำนักพิมพ์โตเกียวโซเก็นชะ ซึ่งเป็นรางวัลยอดเยี่ยมสำหรับนักเขียนหน้าใหม่
วันที่ 6 มีนาคม ค.ศ. 2013 ได้มีการพบศพของอายะที่บ้านของเธอในกรุงโตเกียว โดยสันนิษฐานว่าเสียชีวิตจากอาการป่วยในช่วงต้นเดือนกุมภาพันธ์ ขณะอายุได้ 57 ปี
มิสยูนิเวิร์สไทยแลนด์ 2557
มิสยูนิเวิร์สไทยแลนด์ 2557 จัดประกวดขึ้นเป็นครั้งที่สามในชื่อ มิสยูนิเวิร์สไทยแลนด์ ดำเนินการประกวด และทำกิจกรรมที่จังหวัดร้อยเอ็ด และประกวดรอบตัดสินในวันที่ 17 พฤษภาคม 2557 ณ รอยัลพารากอนฮอลล์ ศูนย์การค้าสยามพารากอน กรุงเทพมหานคร โดย สถานีวิทยุโทรทัศน์ไทยทีวีสีช่อง 3 ดำเนินการถ่ายทอดการประกวด 
ผู้ชนะเลิศ คือ เวฬุรีย์ ดิษยบุตร แต่ขอสละตำแหน่งในอีก 20 วัน ต่อมา และ พิมพ์บงกช จันทร์แก้ว เป็นตัวแทนไปประกวด นางงามจักรวาล 2014 ที่ โดรัล รัฐฟลอดิรา สหรัฐอเมริกา
ผู้เข้าประกวด 40 คนสุดท้าย ได้รับการยืนยันแล้ว จากเว็บไซด์ มิสยูนิเวิร์สไทยแลนด์
เทศบาลตำบลเทพาลัย
เทศบาลตำบลเทพาลัย เป็นเทศบาลแห่งหนึ่งใน อำเภอคง จังหวัดนครราชสีมา
เทศบาลตำบลเทพาลัย มีพื้นที่อยู่ติดถนนมิตรภาพ – หนองคาย ทางเข้าอำเภอคง และอยู่สองฝั่งถนนบ้านวัด – เมืองคง ตั้งอยู่ห่างจากตัวจังหวัดนครราชสีมาไปทางทิศเหนือประมาณ 60 กิโลเมตร เทศบาลตำบลเทพาลัย แบ่งเขตการปกครองออกเป็น 3 ชุมชน ดังนี้
จำนวนประชากร ณ วันที่ 30 มิถุนายน พ.ศ. 2549
จำนวนทั้งสิ้น 2,884 คน เป็นชาย 1,484 คน เป็นหญิง 1,400 คน
โซนี่ เอ็กซ์พีเรียแซด2
โซนี่ เอ็กซ์พีเรียแซด2 () เป็นสมาร์ตโฟนีะดับสูง ใช้ระบบปฏิบัติการแอนดรอยด์ ผลิตโดยโซนี่ มีชื่อรหัสว่า "ซีรีอุส" () เป็นรุ่นที่พัฒนาต่อมาจากโซนี่ เอ็กซ์พีเรียแซด1 โดยแซด2 นั้นมีมาตรฐานกันน้ำและกันฝุ่น ไอพี 55 และ 58 มาพร้อมกับหน้าจอใหม่, ใช้ชิปสแนปดรากอน 801 และความสามารถในการบันทึกวิดีโอความละเอียด 4K
หนู กันภัย
หนู กันภัย มีชื่อจริงว่า นายสมพงษ์ กันภัย เป็นนักสักที่มีชื่อเสียง โดยเฉพาะการสักยันต์แบบที่เรียกว่า "ห้าแถว" ซึ่งอ้างว่ามีอิทธิฤทธิ์ทำให้ผู้สักอยู่ยงคงกระพัน ของมีคมฟันแทงไม่เข้า
นายสมพงษ์เกิดเมื่อวันที่ 6 พฤษภาคม พ.ศ. 2506 ที่อำเภอบางบัวทอง จังหวัดนนทบุรี เริ่มศึกษาไสยศาสตร์ด้วยตนเองจากตำราขอมของบิดาหลังจากเรียนจบชั้นประถม 4 ในช่วงวัยรุ่นมักมีเรื่องเกเรตีรันฟันแทง มารดาจึงขอให้บวชเรียนที่วัดละหาร อำเภอบางบัวทอง จังหวัดนนทบุรี เมื่ออายุครบเกณฑ์อุปสมบทต่อ มีฉายาว่า พระธรรมวโร จากนั้นได้ศึกษาวิชาเพิ่มเติมจากพระที่วัดปลวกแดง จังหวัดระยอง และได้ออกธุดงค์ ก่อนจะมาจำวัดที่วัดตลาดเหนือ ตำบลบางขะแยง อำเภอเมืองปทุมธานี และลาสิกขาบทที่นั่น
หลังจากลาสิกขาบท ก็ได้ตั้งสำนักสักยันต์ขึ้นที่จังหวัดปทุมธานี จนกระทั่งมีชื่อเสียงทั่วไป มีลูกศิษย์นับถือเป็นจำนวนมาก
หนู กันภัย ยังเป็นผู้สร้างภาพยนตร์เกี่ยวกับชีวประวัติของตนเอง ชื่อเรื่อง "หนูกันภัย ศึกมหายันต์ ยิงกันสนั่นจอ" (2553) และเขียนบทภาพยนตร์เรื่อง "ห้าแถว" (2551)
เบอร์บล็อง
เบอร์บล็อง () แปลตรงตัวว่าเนยเหลวสีขาว เป็นซอสแบบฝรั่งเศสที่ทำจากหอมแดง น้ำส้มสายชู ไวน์ขาว วิปปิงครีม เนยจืด เกลือ พริกไทย และผักชีฝรั่ง เคี่ยวรวมกันจนเป็นครีมข้น กินกับปลาทอด อาหารนี้มีต้นกำเนิดอยู่ที่หุบเขาลัวร์ (Loire Valley)
กอร์ดงเบลอ
กอร์ดงเบลอ () เป็นอาหารฝรั่งเศสที่นำเนื้อสัตว์มาแล่ให้เป็นชิ้นบาง ๆ ใส่แฮมและชีสเป็นไส้ แล้วนำเนื้อไก่มาหุ้มให้มิด นำไปชุบไข่และเกล็ดขนมปัง ทอดให้สุก เนื้อสัตว์ที่ใช้มีทั้งไก่และแฮม เป็นอาหารที่ได้รับอิทธิพลจากชนิทเซิลที่เป็นเนื้อสัตว์ทอดยัดชีสในสวิตเซอร์แลนด์
ลิเก๊..ลิเก
ลิเก๊..ลิเก เป็นละครโทรทัศน์แนว โรแมนติก-คอมเมดี้ จากบทประพันธ์โดย สุรินทร์ รุ่งสว่าง และทีมเอ็กแซ็กท์ ถูกนำมาสร้างเป็นละครโทรทัศน์มาแล้ว 2 ครั้ง โดยบริษัทเอ็กแซ็กท์ ครั้งแรกเมื่อปี พ.ศ. 2546 กำกับการแสดงโดย อิสริยะ จารุพันธ์ ออกอากาศทุกคืนวันจันทร์-อังคาร เวลา 20.20 - 22.20 น. ออกอากาศวันที่ 25 สิงหาคม พ.ศ. 2546 ถึง 30 กันยายน พ.ศ. 2546 ทางสถานีโทรทัศน์สีกองทัพบกช่อง 7
และนำกลับมาสร้างใหม่อีกครั้งในปี พ.ศ. 2557 ผลิตโดยบริษัท เอ็กแซ็กท์ และ ซีเนริโอ จำกัด บทโทรทัศน์โดย ตุณย์ กำกับการแสดงโดย กิตติ บุญสกุลศักดิ์ นำแสดงโดย ศรราม เทพพิทักษ์, เปาวลี พรพิมล ออกอากาศทุกพุธ-พฤหัสบดี เวลา 20.10 - 21.25 น. ออกอากาศวันที่ 2 ตุลาคม พ.ศ. 2557 ถึง 25 ธันวาคม พ.ศ. 2557 ทางสถานีวิทยุโทรทัศน์กองทัพบกช่อง 5 และทางช่องวัน 31 ได้นำละครเรื่องนี้มาออกอากาศอีกครั้ง ทุกวันจันทร์ - พฤหัสบดี เวลา 12.50 น. เริ่มวันอังคารที่ 11 กรกฎาคม พ.ศ. 2560 ถึง 14 สิงหาคม พ.ศ. 2560
อาเลมาเยฮู อะตอมซา
อาเลมาเยฮู อะตอมซา (; อัมฮารา: ว; 12 กุมภาพันธ์ ค.ศ. 1969 — 6 มีนาคม ค.ศ. 2014) เป็นนักการเมืองชาวเอธิโอเปีย ผู้ทำหน้าที่เป็นประธานภูมิภาคโอโรมาซึ่งเป็นภูมิภาคที่ใหญ่ที่สุดของประเทศ ตั้งแต่ ค.ศ. 2010 จนกระทั่งลาออกเนื่องจากการเจ็บป่วยใน ค.ศ. 2014 จากนั้น เขาได้เสียชีวิตที่กรุงเทพมหานคร ในวันที่ 6 มีนาคม ค.ศ. 2014
อาเลมาเยฮูเสียชีวิตในวันที่ 6 มีนาคม ค.ศ. 2014 ที่โรงพยาบาลบำรุงราษฎร์ ในกรุงเทพมหานคร ช่วงเวลาตี 1 ภายหลังได้รับการรักษาในช่วงห้าสัปดาห์ก่อน โดยมีสาเหตุการเสียชีวิตที่ได้รับการกล่าวถึงคือไข้รากสาดใหญ่ บางแหล่งที่มาของฝ่ายค้านได้มุ่งเสนอว่าได้มีการทำผิดกติกาการดำรงตำแหน่งในช่วงที่เขาเสียชีวิต โดยที่เขายังคงดำรงตำแหน่งทางการเมืองเพื่อรณรงค์ต่อต้านการทุจริต
ปาไง
ปาไง () เป็นศูนย์กลางการบริหารของเขตการปกครองฮาอะไป ตั้งอยู่ทางตะวันตกของเกาะลิฟูกา มีประชากรประมาณ 2000 คน ปังไกเป็นสถานที่ที่เชอร์ลีย์ แวลดิมาร์ เบเกอร์ อดีตนายกรัฐมนตรีชาวต่างชาติเพียงคนเดียวในประวัติศาสตร์ตองงาเสียชีวิต
ภาษาฮาวาย
ภาษาฮาวาย (Hawaiian: "Ōlelo Hawaii") เป็นภาษาในกลุ่มภาษาโพลินีเซียซึ่งได้ชื่อภาษามาจากเกาะฮาวาย เกาะที่ใหญ่ที่สุดในหมู่เกาะมหาสมุทรแปซิฟิกเขตร้อนตอนเหนือ ภาษาฮาวายและภาษาอังกฤษเป็นภาษาราชการของมลรัฐฮาวาย พระเจ้าคาเมฮาเมฮาที่ 3ได้สถาปนารัฐธรรมนูญที่เขียนขึ้นเป็นภาษาฮาวายครั้งแรกในปี ค.ศ. 1839 และ 1840
อีโว ไนน์
อีโว ไนน์ (อังกฤษ: Evo Nine) เป็นวงบอยแบนด์สัญชาติไทย จากค่าย โมโนมิวสิก มีสมาชิกทั้งหมด 7 คน โดยก่อนหน้านี้เปิดตัวในนาม Mono Music Junior มาก่อน
คำว่า Evo มากจากคำว่า Evolution ส่วนคำว่า Nine พ้องมาจากคำว่า นาย ที่ใช้เป็นสรรพนามนำหน้าของผู้ชายในภาษาไทยปล.ในอัลบั้มมีเพลงของ วาง Evo Nineที่ร้อง 1เพลงคือเพลง
ยิ่งกว่าคำนิยาม : วาง EvoNine
พันเซอร์ 1
พันเซอร์คัมพฟ์วาเกิน 1 ( (อักษรย่อ Pz.Kpfw. I)) หรือที่เรียกในอีกชื่อหนึ่งคือ พันเซอร์ 1 เป็นรถถังเบาสำหรับสนับสนุนทหารราบของกองทัพนาซีเยอรมัน ที่ได้สร้างหลังจากการเซนต์สนธิสัญญาแวร์ซายส์ เยอรมันได้ออกแบบในช่วงทศวรรษที่1930 และได้ทำการผลิตแบบจำนวนมากเมื่อปี1934 และเยอรมันยังได้ส่งแพนเซอร์ 1 ไปรบเพื่อเป็นการทดสอบประสิทธิภาพในสงครามกลางเมืองสเปน และ จีน ยังได้ซื้อไปใช้ในสงครามจีน-ญี่ปุ่นด้วย
หลังการประเมินผลในการรบในสเปน แพนเซอร์ 1 รบได้อย่างมีประสิทธิภาพ และเมื่อสงครามโลกระเบิดขึ้น จึงได้เข้าร่วมสมรภูมิหลายแห่ง แต่ช่วงกลางสงคราม รถถังรุ่นใหม่ๆของกองเยอรมันมีอานุภาพสูงขึ้นเรื่อยๆ แพนเซอร์ 1 จึงลดบทบาทลง และมีการนำตัวถังรถ มาติดตั้งปืนขนาด75มม. เพื่อเป็นปืนใหญ่อัตตาจรและรถพิฆาตรถถังด้วย
ศรันยู ศรุติสุต
ศรันยู ศรุติสุต นักร้องและนักแสดงชาวไทย สังกัดโมโน มิวสิค 
แอนดรูว์เกิดและเติบโตที่สหรัฐอเมริกา ที่นั่นเขาได้ใช้ชีวิตละเรียนรู้วัฒนธรรมด­นตรีของคนผิวสี และเมื่อเขากลับมาอยู่ที่ประเทศไทยก็ได้รั­บการชักชวนจากสถาบันดนตรีแห่งหนึ่งให้มาออ­ดิชั่น เพื่อเข้าร่วมโปรเจกต์ยักษ์ใหญ่ชิ้นนี้เพราะ­เขาจะสามารถเติมเต็มในตำแหน่ง Rapper ได้ เขาสามารถผ่านรอบการคัดเลือกที่หนักและหิน โดยต้องอาศัยการปรับตัวที่มากกว่าปกติ เนื่องจากวัฒนธรรมการใช้ชีวิตและการทำงานท­ี่แตกต่างกันซึ่งการได้มาเป็นส่วนหนึ่งของ Evo Nine คือการเปลี่ยนชีวิตของเขาไปเลยทีเดียว
ผลงานเพลง(Evo Nine)
ประมวลกฎหมายวาวาอู
ประมวลกฎหมายวาวาอู () เป็นกฎหมายที่ประกาศขึ้นในวาวาอูโดยพระเจ้าจอร์จ ตูโปอูที่ 1 ประมวลกฎหมายวาวาอูนี้เป็นกฎหมายฉบับแรกของประเทศตองงาที่เป็นลายลักษณ์อักษรและเป็นพื้นฐานสำคัญของรัฐธรรมนูญของราชอาณาจักรตองงา
ประมวลกฎหมายวาวาอูเป็นกฎหมายที่ได้รับอิทธิพลจากมิชชันนารีกลุมเมโธดิสต์เป็นอย่างมาก เนื่องจากพระเจ้าจอร์จ ตูโปอูที่ 1 ทรงศรัทธามิชชันนารีกลุ่มนี้ เนื้อกาสาระในประมวลกฎหมายวาวาอูจึงได้รับอิทธิพลอย่างมากจากศาสนาคริสต์ มีการกล่าวถึงสิทธิมนุษยชนขั้นพื้นฐานและลดอำนาจเจ้าผู้ปกครองพื้นเมืองลง โดยเจ้าผู้ปกครองพื้นเมืองจะไม่มีอำนาจในการสั่งประหารชีวิตผู้ใดได้ รวมไปถึงไม่สามารถยึดผลิตผลทางการเกษตรของชาวตองงาเป็นของตนเอง นอกจากนี้ประมวลกฎหมายยังห้ามการจัดเทศกาลที่ชาวมิชชันนารีเห็นว่ามีความเกี่ยวข้องกับเรื่องเพศ การสักและการดื่มเครื่องดื่มแอลกอฮอล์เป็นสิ่งที่ผิดกฎหมายและมีการประกาศให้วันอาทิตย์เป็นวันหยุดงาน เพื่อส่งเสริมให้ประชาชนชาวตองงาเข้าโบสถ์อีกด้วย
พระจุลนายก (สุชาติ อภิชาโต)
พระจุลนายก (สุชาติ อภิชาโต) เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย ศิษย์ของพระธรรมวิสุทธิมงคล (บัว ญาณสมฺปนฺโน) อดีตผู้ช่วยเจ้าอาวาสวัดญาณสังวรารามวรมหาวิหาร
พระอาจารย์สุชาติ อภิชาโต เกิดเดือนพฤศจิกายน พ.ศ. 2490 เมื่อท่านอายุได้ประมาณ 2 ขวบ คุณพ่อของท่านจึงได้นำท่านมาฝากกับคุณย่าที่สุพรรณฯ ให้ช่วยเลี้ยงดูแทน เพราะคุณพ่อคุณแม่ไม่สะดวกในการเลี้ยงดูท่าน เนื่องจากต้องทำงานและย้ายที่ทำงานบ่อย ท่านเข้าเรียนที่โรงเรียนเซเว่นเดย์ตั้งแต่ชั้น ป. 1 จนจบชั้นมัธยมศึกษาตอนปลาย แล้วมาทำงานที่ท่าอากาศยานนานาชาติอู่ตะเภา (ระยอง-พัทยา) อยู่ปีกว่าพอเก็บเงินได้เพียงพอแล้วเดินทางไปศึกษาต่อที่มหาวิทยาลัย State University ในรัฐแคลิฟอร์เนียจนจบวิศวกรรมศาสตรบัณฑิต สาขาวิศวกรรมโยธา
พระอาจารย์สุชาติ อภิชาโต อุปสมบทเมื่อวันที่ 19 กุมภาพันธ์ พ.ศ. 2518 มีสมเด็จพระญาณสังวร สมเด็จพระสังฆราช สกลมหาสังฆปริณายก เป็นพระอุปัชฌาย์
ท่านบวชได้ประมาณ 6 อาทิตย์ที่วัดบวรนิเวศราชวรวิหาร พอห่มจีวรเป็น บิณฑบาตเป็น ดูแลรักษาอัฐบริขารต่างๆ และสามารถเดินทางได้โดยไม่รู้สึกลำบากใจเกี่ยวกับการห่มผ้า ก็ได้กราบลาสมเด็จฯ ขออนุญาตไปอยู่กับหลวงตาที่วัดป่าบ้านตาด
บททดสอบแรกพระนวกะ เมื่อท่านได้ไปถึงวัดป่าบ้านตาดในวันแรก พระธรรมวิสุทธิมงคล (บัว ญาณสมฺปนฺโน) ได้กล่าวกับท่านว่า " อยู่ไม่ได้นะ อยู่ได้ชั่วคราว กุฏิไม่ว่าง" เสร็จแล้วท่านก็ไม่พูดอะไร และพระอาจารย์สุชาติ อภิชาโต ได้บิณฑบาตรตามแบบฉบับของพระป่าเป็นครั้งแรกด้วย จนประมาณ 1 เดือนก่อนเข้าพรรษา หลวงตามหาบัว จึงอนุญาตให้ท่านอยู่ที่วัดป่าบ้านตาดได้ และตลอด 5 พรรษาแรก พระอาจารย์สุชาติ อภิชาโต ได้ศึกษาพระกรรมฐานที่วัดป่าบ้านตาดโดยไม่ได้ไปไหนเลย เนื่องจากเป็นกฏของวัดและตามหลักพระวินัยที่กำหนดไว้
ชีวิตพระวัดป่าบ้านตาด พระอาจารย์สุชาติ อภิชาโต เล่าว่า ได้ฝึกความอดทนต่ออากาศหนาว เพราะบางปีอุณหภูมิเหลือแค่ 6 องศา เวลาออกบิณฑบาตร เหยียบก้อนหินหนาวเหมือนเหยีบก้อนน้ำแข็ง และสมัยที่อยู่กับหลวงตาจะได้รับการอบรมทุก 4-5 วัน อย่างน้อยครั้งล่ะ 2 ชั่วโมง ฟังธรรมแล้วจิตหมุนไปทางธรรม เหมือนต้นไม้ได้น้ำ แต่หากไม่ได้ฟัง กิเลสจะหึกเหิม และไม่หมั่นภาวนา
อดอาหารแก้กิเลส พระอาจารย์สุชาติ อภิชาโต ได้ฝึกการอดอาหารเพื่อสร้างภาวะที่กดดันจิตใจ เพื่อจะได้ผลิตธรรมออกมาต่อสู้ ผลิตปัญญา ผลิตสมาธิ ผลิตสติ ถ้าอยู่ในสภาพที่สบายกิเลสจะออกมาเพ่นพ่าน ซึ่งการอดอาหารนั้น ก็ต้องดูตามความเหมาะสมของธาตุขันธ์ด้วยปัจจุบัน พระอาจารย์สุชาติ อภิชาโต พักจำวัดอยู่ที่เขตรักษาพันธ์สัตว์ป่า เขาชีโอน พัทยา จ.ชลบุรี (ใกล้ๆกับบริเวณ วัดญาณสังวรารามวรมหาวิหาร) ซึ่งเป็นสถานที่สัปปายะ เหมาะแก่การบำเพ็ญสมณธรรมและเผยแผ่ธรรม
บุศย์สิริ รัตนาไพศาลสุข
"บุศย์สิริ รัตนาไพศาลสุข" หรือชื่อเดิม "โกมลทิพย์ รัตนาไพศาลสุข" ชื่อเล่น บุศ เกิดวันที่ 22 กรกฎาคม พ.ศ. 2535 เป็นนักแสดงหญิงชาวไทย สังกัด ทีวีซีน เริ่มเข้าสู่วงการบันเทิงจากการประกวด Pantene Star Search in Star Stage ปี 2011 หรือ พ.ศ. 2554 ได้รับตำแหน่งรองชนะเลิศอันดับ 1 และมีผลงานละครแจ้งเกิดจากบทร้าย ในละครเรื่อง เรื่อง เวียงร้อยดาว รับบทเป็น ดารกา
วังคลองตลาด
วังคลองตลาด เป็นวังที่ประทับของพระเจ้าราชวรวงศ์เธอ พระองค์เจ้ารองทรง กรมหมื่นสิทธิสุขุมการ พระราชโอรสในสมเด็จพระบวรราชเจ้ามหาเสนานุรักษ์ ตั้งอยู่ระหว่างวังของพระเจ้าบรมวงศ์เธอ กรมหลวงประจักษ์ศิลปาคม กับ พระเจ้าบรมวงศ์เธอ กรมหลวงสรรพสาตร์ศุภกิจ
วังคลองตลาด เป็นวังที่ประทับของพระเจ้าราชวรวงศ์เธอ พระองค์เจ้ารองทรง กรมหมื่นสิทธิสุขุมการ พระราชโอรสในสมเด็จพระบวรราชเจ้ามหาเสนานุรักษ์ ตั้งอยู่ระหว่างวังของพระเจ้าบรมวงศ์เธอ กรมหลวงประจักษ์ศิลปาคม กับ พระเจ้าบรมวงศ์เธอ กรมหลวงสรรพสาตร์ศุภกิจเมื่อกรมหมื่นสิทธิสุขุมการสิ้นพระชนม์ ต่อมาเป็นที่ประทับของพระเจ้าบรมวงศ์เธอ พระองค์เจ้าจินดา 
ปัจจุบัน พบตัววังอยู่ที่เชิงสะพานเจริญรัช
วังคลังสินค้า
วังคลังสินค้า เป็นวังที่สร้างขึ้นในสมัยพระบาทสมเด็จพระพุทธยอดฟ้าจุฬาโลกมหาราช เพื่อเป็นที่ประทับของเจ้าฟ้ากรมหลวงพิทักษ์มนตรี เมื่อกรมหลวงพิทักษ์มนตรีสิ้นพระชนม์ก็ไม่ปรากฏนามว่าพระบรมวงศานุวงศ์คนใดมาประทับ
ปัจจุบันอยู่บริเวณกรมการค้าภายใน กระทรวงพาณิชย์ในปัจจุบัน
วังตลาดน้อย
วังตลาดน้อย เป็นที่ประทับของพระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา
พระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา เดิมทรงประทับอยู่ที่วังปากคลองตลาด บ้านเดิมของเจ้าจอมมารดาวาด ใกล้ปากคลองตลาด ต่อมาพระบาทสมเด็จพระจอมเกล้าเจ้าอยู่หัว โปรดฯให้สร้างวังตลาดน้อย ที่ถนนเจริญกรุงใกล้กับสะพานเหล็กล่าง จึงทรงย้ายไปประทับที่วังตลาดน้อยตลอดพระชนม์ชีพ
ปัจจุบันวังตลาดน้อย ได้ถูกรื้อลง เหลือเพียงซากกำแพงยังคงปรากฏอยู่ให้เห็น ซึ่งซากกำแพงนี้เคยถูกไฟไหม้เมื่อวันที่ 31 ธันวาคม พ.ศ. 2555
วังปากคลองตลาด
วังปากคลองตลาด เป็นที่พำนักของเจ้าจอมมารดาวาด พระมารดาในพระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา
ในอดีตวังนี้เป็นที่ประทับของพระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา แต่ภายหลังพระบาทสมเด็จพระจุลจอมเกล้าเจ้าอยู่หัว โปรดฯให้สร้างวังตลาดน้อย ที่ถนนเจริญกรุงใกล้กับสะพานเหล็กล่างประทานแก่กรมขุนพิทยลาภพฤฒิธาด า กรมขุนพิทยลาภพฤฒิธาดาจึงย้ายไปประทับที่วังตลาดน้อยตลอดพระชนม์ชีพ วังนี้จึงกลายเป็นที่ประทับของพระเจ้าราชวรวงศ์เธอ พระองค์เจ้ารองทรง กรมหมื่นสิทธิสุขุมการ
โรงเรียนนาหว้าพิทยาคม (ธาตุประสิทธิ์ประชานุเคราะห์)
โรงเรียนนาหว้าพิทยาคม "ธาตุประสิทธิ์ประชานุเคราะห์" (ชื่อภาษาอังกฤษ : Nawapittayakhom Thatprasitprachanukhro School) (ชื่อย่อ : น.ว.พ / N.W.P) เป็นโรงเรียนประจำอำเภอนาหว้า เป็นสถานศึกษาโรงเรียนมัธยมศึกษาขนาดกลาง เปิดทำการสอนในระดับช่วงชั้นที่ 3 (ม.1 - ม.3) และระดับช่วงชั้นที่ 4 (ม.4 - ม.6) มีพื้นที่บริการ 3 ตำบลในอำเภอนาหว้า คือ ตำบลนาหว้า ตำบลนาคูณใหญ่ และตำบลท่าเรือ สังกัดสำนักงานเขตพื้นที่การศึกษามัธยมศึกษา เขต 22 สพฐ. กระทรวงศึกษาธิการ
โรงเรียนนาหว้าพิทยาคม "ธาตุประสิทธิ์ประชานุเคราะห์" เป็นโรงเรียนประจำอำเภอนาหว้า อนุมัติตั้งขึ้นครั้งแรกเมื่อ วันที่ 16 พฤษภาคม พ.ศ. 2516 โดยได้รับบริจาคที่ดินสาธารณประโยชน์ หมู่ที่ 3 ตำบลนาหว้า อำเภอนาหว้า จำนวน 85 ไร่ 3 งาน 60 ตารางวาเรียนดี มีจริยา กีฬาเด่น เน้นคุณธรรม
สีม่วง - ขาว
สีม่วง หมายถึง นักเรียนที่ผ่านการอบรมที่ดี เปรียบเสมือนลูกหว้าที่สุกแล้ว
สีขาว หมายถึง นักเรียนทีมีความบริสุทธิ์ สะอาด
เป็นที่เคารพบูชาของชาวอำเภอนาหว้า ที่ประชาชนทั่วไปแสดงถึงความีวัฒนธรรม
มาแต่โบราณ และเป็นพระธาตุที่สำคัญ 1 ใน 7 พระธาตุของจังหวัดนครพนม
ตลอดจนเป็นพระธาตุประจำวันเกิดวันพฤหัสบดี ที่สำคัญ วัดพระธาตุประสิทธิ์
ให้การอุปการะ ช่วยเหลือ อุปภัมภ์โรงเรียนนาหว้าพิทยาคม
แสดงถึงความสงบ ความร่มรื่นไปด้วยพฤกษานานาพันธุ์ ความอุดมสมบูรณ์
แสดงถึงโรงเรียนที่อยู่ในสังกัดกระทรวงศึกษาธิการ
มีคติพจน์ของโรงเรียน คือ "วิริเยนฺ ทุกฺขมจฺ เจติ" หมายถึง คนจะล่วงทุกข์ได้เพราะความเพียร
และถัดลงมาข้างล่าง มีชื่อของโรงเรียนเป็นตัวอักษรสีเหลืองทอง
147 หมู่ 3 ถนนเจริญวิทย์ ตำบลนาหว้า อำเภอนาหว้า จังหวัดนครพนม
โทรศัพท์ : 0-4259-7101
โทรสาร : 0-4259-7101
เว็บ : www.nawa.ac.th
กลุ่มผู้ใช้เฟสบุ๊คโรงเรียน : โรงเรียนนาหว้าพิทยาคม
วอลเลย์บอลชายในโอลิมปิกฤดูร้อน 2008
วอลเลย์บอลชายในโอลิมปิกฤดูร้อน 2008 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 12 นับตั้งแต่ปี ค.ศ. 1964 จัดการแข่งขันระหว่างวันที่ 10 ถึง 24 สิงหาคม 2008 ที่แคปิตัล อินดอร์ สเตเดียม และ เป่ยจิง อินซูลิส ออฟ เทคโนโลยี ยิมเนเซียม โดยวอลเลย์บอลชายทีมชาติสหรัฐอเมริกา สามารถคว้าเหรียญทองไปครองได้เป็นสมัยที่ 3
การแข่งขันครั้งนี้ยังเป็นครั้งแรกที่ได้เป็นระบบการใช้ลูกบอลในสนาม ให้เปลี่ยนเป็นลูกบอลของบริษัท มิกะซะ ของประเทศญี่ปุ่น รุ่น MVP200
วังริมคลองภาษีเจริญ
วังริมคลองภาษีเจริญ เป็นวังที่ประทับของสมเด็จพระนางเจ้าอินทรศักดิศจี พระวรราชชายา
สมเด็จพระนางเจ้าอินทรศักดิศจี พระวรราชชายาทรงย้ายมาประทับ ณ วังริมคลองภาษีเจริญ ภายหลังจากที่พระบาทสมเด็จพระมงกุฎเกล้าเจ้าอยู่หัวเสด็จสวรรคต เมื่อสมเด็จพระนางเจ้าอินทรศักดิศจี พระวรราชชายาเสด็จมาประทับเป็นการถาวรแล้ว พระบิดาจึงกั้นบริเวณที่ดินว่างเปล่าด้านหลังของบ้านซึ่งเป็นที่กว้างขวาง ให้เป็นที่ประทับกับให้สร้างพระตำหนักสไตล์ยุโรปงดงาม เป็นพระตำหนักที่ประทับ โดยมีทางเชื่อมต่อกับตึกใหญ่ของท่านเจ้าพระยาสุธรรมมนตรีและท่านผู้หญิงสุธรรมมนตรีอีกด้วย สมเด็จพระนางเจ้าอินทรศักดิศจี พระวรราชชายาได้ประทับอยู่ ณ วังริมคลองภาษีเจริญนี้มาโดยตลอดท่ามกลางพระประยูรญาติอย่างอบอุ่นต่อมาอีกกว่า 40 ปี
เอ็มไทยท็อปทอล์กอะเบาต์ 2014
เอ็มไทยท็อปทอล์กอะเบาต์ 2014 เป็นรางวัลสำหรับคนที่มีชื่อเสียง ทางอินเตอร์เน็ท โดยอ้างอิงคะแนนจากจำนวนกระทู้เกี่ยวกับ ละคร ภาพยนตร์ ตัวละคร ศิลปิน ตลอดจนการตอบและการส่งต่อซึ่งกระทู้นั้น โดยให้รางวัลละสามบุคคล ยกเว้นรางวัลพิเศษ ที่จะมีผู้รับรางวัลเพียงคนเดียว ในแต่ละปีจะให้รางวัลพิเศษไม่เหมือนกันแต่ตามกระแสความนิยมในปีนั้น ๆ ซึ่งรางวัลพิเศษจะอ้างอิงกระแสจาก Facebook ด้วย ในปีนี้ ละคร ทองเนื้อเก้า และ ฮอร์โมนส์ วัยว้าวุ่น ได้รางวัลมากที่สุด
เอ็มไทยท็อปทอล์กอะเบาต์ 2014 เป็นการมอบรางวัลครั้งนี้ จัดขึ้นเมื่อวันที่ 6 มีนาคม พ.ศ. 2557 ณ หอประชุมใหญ่ อาคาร จัสมิน อินเตอร์เนชันแนล ผู้ได้รับรางวัลมีดังนี้
นอกจาก ผู้ได้รับรางวัลต่างๆแล้ว ทาง เอ็มไทย ได้นำเสนอข่าว และคำฮิต ประจำปีด้วยดังนี้
1. บ้าวัตถุ กระแสคลั่งของเล่น Furby และบ้าเขย่ากล่อง โคอาล่า มาร์ช ให้เป็นลูกกลมๆ
2. บ้าดารา กระแสคลั่งไคล้ ดารา ท่า I Love You ชูนิ้วที่สันจมูก โดย เจนี่ เทียนโพธิ์สุวรรณ และ ความชื่นชอบนำ ดร.ชัชชาติ สิทธิพันธ์ มาล้อเลียนเป็นตัวการ์ตูน
3. บ้าไปแล้ว ข่าวแปลกๆด้านมืด ได้แก่ การลอบนำเข้ารถหรูติดแก๊สจนเกิดกรณีไฟไหม้ อดีตหลวงปู่เณรคำ และการวิวาทกันของคู่กรณีนักแบด
4. ฉันจะบ้าตาย ข่าวการสร้างเขื่อนแม่วงศ์ ข่าวการสร้างรถไฟความเร็วสูงด้วยงบประมาณสูง และการขัดแย้งทางการเมืองระหว่างขั้วรัฐบาล ยิ่งลักษณ์ ชินวัตร และฝ่าย กปปส. นำโดย สุเทพ เทือกสุบรรณ
มหาวิทยาลัยบอร์นมัท
มหาวิทยาลัยบอร์นมัท ( (BU)) เป็นมหาวิทยาลัยในสหราชอาณาจักร มีเขตทำการเรียนการสอนตั้งอยู่ที่เมืองบอร์นมัทและพูล จังหวัดดอร์เซต ถือกำเนิดจากวิทยาลัยเทคนิคบอร์นมัท คติพจน์ของมหาวิทยาลัยคือ Discere Mutari Est (การเรียนรู้คือการเปลี่ยนแปลง)
มหาวิทยาลัยบอร์นมัทมีชื่อเสียงด้านการท่องเที่ยว การโรงแรม และการตลาด จากการจัดอันดับสถาบันอุดมศึกษาในสหราชอาณาจักร ปี พ.ศ. 2556 และ 2557 มหาวิทยาลัยได้รับการจัดอันดับที่ 6 และ 11 ตามลำดับ ในสาขาวิชาการท่องเที่ยวและการโรงแรม
ตามนัยแห่งพระราชบัญญัติการศึกษาชั้นสูงและการอุดมศึกษา พ.ศ. 2535 (Further and Higher Education Act 1992) มหาวิทยาลัยบอร์นมัทก่อตั้งเมื่อวันที่ 27 กันยายน พ.ศ. 2535 โดยเปลี่ยนสถานะจากวิทยาลัยเทคนิคบอร์นมัทซึ่งตั้งราว ๆ พ.ศ. 2510
มหาวิทยาลัยบอร์นมัทมีพื้นที่ทำการสอนอยู่สองแห่ง คือวิทยาเขตแลนด์สดาวน์ซึ่งเป็นที่ตั้งของสำนักวิชาสุขภาพและสังคมสงเคราะห์ (School of Health and Social Care) และสำนักวิชาธุรกิจศึกษา ตั้งอยู่ใจกลางเมืองบอร์นมัท อีกแห่งหนึ่งคือวิทยาเขตทาลบอตซึ่งเป็นพื้นที่หลักของมหาวิทยาลัย ตั้งในเขตรอยต่อระหว่างเมืองบอร์นมัทและเมืองพูล
มหาวิทยาลัยบอร์นมัทแบ่งย่อยออกเป็น 4 คณะ (เดิมมี 6 สำนักวิชา) ได้แก่
ภัทรินทร์ เจียรสุข
ภัทรินทร์ เจียรสุข เป็นนักแสดงชาวไทย
ภัทรินทร์ เจียรสุข เกิดเมื่อวันที่ 10 ตุลาคม พ.ศ. 2533 จบการศึกษาจากโรงเรียนสตรีสมุทรปราการ และมหาวิทยาลัยกรุงเทพ เป็นนักแสดงชาวไทย ดาราสังกัด บริษัท ที.วี.ซีน จำกัด
ละครโทรทัศน์ด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 Instagram
วอลเลย์บอลชายในโอลิมปิกฤดูร้อน 2004
วอลเลย์บอลชายในโอลิมปิกฤดูร้อน 2004 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 11 นับตั้งแต่ปี ค.ศ. 1964 จัดการแข่งขันระหว่างวันที่ 15 ถึง 29 สิงหาคม 2004 ที่พีซ แอนด์ เฟรนด์ชิป สเตเดียม โดยวอลเลย์บอลชายทีมชาติบราซิล สามารถคว้าเหรียญทองได้เป็นสมัยที่ 2 ส่วนเหรียญเงินนั้นเป็นของวอลเลย์บอลชายทีมชาติอิตาลี
หลวงปู่บุญมี ปริปุณโณ
หลวงปู่บุญมี ปริปุณฺโณ พระภิกษุสายพระป่าในประเทศไทย ศิษย์ของพระธรรมวิสุทธิมงคล (บัว ญาณสมฺปนฺโน) ที่มีปฏิปทางดงามรูปหนึ่ง เคยดำรงตำแหน่งเจ้าอาวาสวัดป่านาคูณ ปัจจุบันดำรงตำแหน่งเจ้าอาวาสที่วัดป่าศิลาพร จังหวัดยโสธร
หลวงปู่บุญมี เกิดเมื่อวันที่ 2 ธันวาคม พ.ศ. 2469 ตรงกับแรม 13 ค่ำ เดือน 12 ปีขาล ณ บ้านหนองแสง ต.สิงห์ อ.ยโสธร จังหวัดอุบลราชธานี (ปัจจุบันเป็น อำเภอเมืองยโสธร)
ท่านอุปสมบท เมื่อวันปวารณาออกพรรษา ตรงกับวันเสาร์ที่ 19 ตุลาคม พ.ศ. 2489 เวลา 13:35 น. ณ วัดสร่างโศก อ.ยโสธร จ.อุบลราชธานี (ปัจจุบันคือ วัดศรีธรรมาราม อ. เมือง จ. ยโสธร) โดยมีพระครูพิศาลศีลคุณ (โฮม วิสาโท) เป็นพระอุปัชฌาย์ ได้รับฉายาว่า “ปริปุณฺโณ”
ในพรรษาที่ 3 (ปี พ.ศ. 2492) หลวงปู่บุญมี ได้มาจำพรรษาอยู่ที่วัดป่าหนองโดก (วัดป่าโสตถิผล) จ.สกลนคร และได้เข้ารับการอบรมธรรมกับหลวงปู่มั่น ภูริทตฺโต ที่วัดป่าบ้านหนองผือ จนหลวงปู่มั่นละสังขารลงในปีนั้น หลวงปู่บุญมีมีเพื่อนสหธรรมิกที่สนิทกันมาตั้งแต่ยังเด็กและได้มีโอกาสออกธุดงค์ปฏิบัติธรรมร่วมกัน คือหลวงปู่เพียร วิริโย แห่งวัดป่าหนองกอง จ.อุดรธานี
ในพรรษาที่ 5 (ปี พ.ศ. 2494) หลวงปู่บุญมี ได้กลับไปอยู่ศึกษาธรรมกับหลวงปู่อ่อน ญาณสิริ และในพรรษาที่ 6 (ปี พ.ศ. 2495) หลวงปู่บุญมี ได้ไปอยู่ศึกษาธรรมกับหลวงตามหาบัว ญาณสัมปันโน ที่วัดป่าบ้านห้วยทราย อ.คำชะอี จ.มุกดาหาร จากนั้นจึงติดตามหลวงตามหาบัว ญาณสัมปันโน มาสร้างวัดป่าบ้านตาด จ.อุดรธานี ตั้งแต่พรรษาที่ 11 (ปี พ.ศ. 2500) และอยู่อบรมกรรมฐานกับพระหลวงตามหาบัว เรื่อยมาจนถึงพรรษาที่ 30 (ปี พ.ศ. 2519)
สมัยที่อยู่ที่วัดป่าบ้านตาด หลวงปู่บุญมี ท่านจะมีเมตตาโอบอ้อมอารีกับพระภิกษุรุ่นน้อง คอยให้คำแนะนำเรื่องธรรมวินัย บางครั้งเมื่อหลวงตาท่านดุ และไล่พระที่ทำผิดออกจากวัด หลวงปู่บุญมี ก็จะออกรับแทนพระผู้น้อยขอโอกาสให้กับภิกษุนั้น ๆ ความอนุเคราะห์เหล่านี้ หลวงปู่บุญมี ท่านจึงเปรียบเหมือนพี่ชายใหญ่แห่งวัดป่าบ้านตาด กอปรกับท่านเป็นพระที่มีจริยาวัตรงดงาม ดังคำที่หลวงตามหาบัวเคยกล่าวไว้ “..ท่านเพียร-ท่านบุญมี เรียบร้อยเหมือนกันหมด ไม่มีด่างพร้อย เรียบร้อยในการปฏิบัติธรรมของท่าน ท่านเพียร ท่านบุญมี ท่านปฏิบัติเอาจริงเอาจังเหมือนกัน..”
จากนั้นหลวงปู่บุญมี ได้มาอยู่ปฏิบัติธรรมที่วัดถ้ำยานาโพธิ์ (ภูลังกา) อ.บ้านแพง จ.นครพนม ตั้งแต่พรรษาที่ 32-42 (ปี พ.ศ. 2521-2531) จากนั้นท่านจึงมาสร้างวัดป่านาคูณ บ้านนาคูณ ต.บ้านค้อ อ.บ้านผือ จ.อุดรธานี อยู่ตั้งแต่พรรษาที่ 44 (ปี พ.ศ. 2533) จนถึงปัจจุบัน
ปัจจุบันหลวงปู่บุญมี ปริปุณโณ พักจำวัดรักษาธาตุขันธ์ อยู่ที่ วัดป่าศิลาพร อ.เมือง จ.ยโสธร จนถึงมรณภาพเมื่อวันพฤหัสบดีที่ 12 กรกฎาคม พ.ศ. 2561 เวลา 00.45 น. สิริอายุได้ พรรษา 71
หลวงปู่เพียร วิริโย
หลวงปู่เพียร วิริโย พระภิกษุฝ่ายวิปัสสนาธุระ อรัญวาสี อดีตเจ้าอาวาสวัดป่าหนองกอง ศิษย์ของพระธรรมวิสุทธิมงคล (บัว ญาณสมฺปนฺโน) ท่านได้รับการยกย่องจากหลวงตามหาบัวว่าเป็นผู้มีวัตรเรียบร้อย ปฏิบัติเอาจริงเอาจรัง ไม่มีด่างพร้อย
หลวงปู่เพียร วิริโย นามเดิมของท่านคือ เฟือน จันใด ต่อมาพระอาจารย์ได้เมตตาเปลี่ยนชื่อให้ใหม่เป็น เพียร เป็นบุตรของนายพา - นางวัน จันใด เกิดวันพฤหัสบดีที่ 7 ตุลาคม พ.ศ. 2469 ที่บ้านศรีฐาน ต.ศรีฐาน อ.คำเขื่อนแก้ว จ.อุบลราชธานี หรือ จ.ยโสธร ในปัจจุบัน
บรรพชาเป็นสามเณรที่วัดป่าศรีฐาน ตำบลกระจาย อำเภอคำเขื่อนแก้ว จังหวัดอุบลราชธานี เมื่อวันที่ 5 กรกฎาคม 2490 เมื่ออายุครบ 22 ปี ได้อุปสมบทเป็นพระภิกษุที่วัดเดียวกัน โดยมีพระครูพิศาลศีลคุณเป็นพระอุปัชฌาย์
หลังศึกษาพระธรรมระยะหนึ่ง ก็ออกธุดงค์ไปตามที่ต่าง ๆ จนได้เป็นลูกศิษย์ของหลวงปู่มั่น ภูริทตฺโต พระอาจารย์ใหญ่สายวิปัสนาภาคอีสาน เมื่อสิ้นบุญหลวงปู่มั่น หลวงปู่เพียรได้ตามหลวงตามหาบัว ญาณสัมปันโนมาสร้างวัดป่าบ้านตาดจนแล้วเสร็จ ต่อมาได้ออกธุดงค์ไปจำวัดอยู่กับหลวงปู่บัว ปริปุณฺโณ วัดราษฎรสงเคราะห์ อ.หนองวัวซอ จ.อุดรธานี กระทั่งมาพบสถานที่สร้างวัดป่าหนองกอง เห็นว่าเป็นที่สงบเหมาะสร้างวัดปฏิบัติธรรม หลวงปู่เพียรจึงสร้างวัด ณ สถานที่แห่งนี้จนมั่นคงสืบมา
หลวงปู่เพียร เริ่มมีอาการอาพาธเมื่อปี พ.ศ. 2546 กระทั่งในปี 2548 ได้เข้ารับการตรวจรักษาที่ รพ.ศูนย์อุดรธานี แพทย์วินิจฉัยว่าเป็นโรคปอดและโรคหัวใจ ต่อมาในปี 2552 ก็เข้ารับการตรวจรักษาบ่อยขึ้น ล่าสุดเมื่อเวลา 09.00 น. ของวันที่ 22 มิถุนายนที่ผ่านมา ลูกศิษย์ได้นำหลวงปู่เพียรที่มีอาการอาพาธส่ง รพ.ศูนย์อุดรธานี และได้รับการส่งต่อไปรักษาที่ รพ.ศรีนครินทร์ จ.ขอนแก่น ก่อนที่หลวงปู่จะมรณภาพด้วยอาการสงบ เมื่อเวลา 01.28 น. ของวันที่ 23 มิถุนายน 2552
งานฌาปนกิจศพหลวงปู่เพียรจัดขึ้นเมื่อวันที่ 4 กรกฎาคม พ.ศ. 2552 อัฐิหลวงปู่เพียรได้แปรสภาพเป็นพระธาตุในเวลาต่อมา
วอลเลย์บอลชายในโอลิมปิกฤดูร้อน 2000
วอลเลย์บอลชายในโอลิมปิกฤดูร้อน 2000 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 10 นับตั้งแต่ปี ค.ศ. 1964 จัดการแข่งขันระหว่างวันที่ 17 กันยายน ถึง 1 ตุลาคม 2000 ที่ซิดนีย์ เอ็นเตอร์เทเมนท์ เซนเตอร์ และ ซิดนีย์ โชว์กราวน์ พาวิลเลียน โฟร์ โดยวอลเลย์บอลชายทีมชาติยูโกสลาเวีย สามารถคว้าเหรียญทองไปครองได้เป็นสมัยแรก
ศูนย์ภาษาอีแอลเอส
ศูนย์ภาษาอีแอลเอส () คือ ศูนย์การสอนภาษาอังกฤษในสหรัฐอเมริกา ซึ่งดำเนินการสอนให้กับนักเรียนจากหลายประเทศ โดยนิยมตั้งศูนย์ภายในวิทยาเขตของมหาวิทยาลัยต่างๆ โดยแรกเริ่มนั้นศูนย์ก่อตั้งในฐานะองค์กรหนึ่งสำหรับการสร้างสรรค์และการจัดพิมพ์สื่อต่างๆ ของสถาบัน ESL (English as a second or foreign language) โดย ELS เปิดศูนย์แรกใน ค.ศ. 1961 และเริ่มเน้นด้านการสอนภาษาอังกฤษในฐานะภาษาต่างประเทศ ต่อมาศูนย์ภาษากลายเป็นบริษัทในเครือของ Berlitz International Inc. ซึ่งเป็นส่วนหนึ่งของบริษัท Benesse Corporation ประเทศญี่ปุ่น ใน ค.ศ. 1997 ศูนย์ภาษาอีแอลเอสตั้งสำนักงานใหญ่อยู่ที่เมืองพรินซ์เซตัน รัฐนิวเจอร์ซี สหรัฐอเมริกา ศูนย์ได้รับการแต่งตั้งโดย ACCET (Accrediting Council for Continuing Education and Training) หรือสภาการแต่งตั้งสำหรับการศึกษาและการฝึกฝนต่อเนื่อง
ศูนย์ภาษาอีแอลเอส ได้รับความนิยมจากนักเรียนต่างชาติ ที่กำลังจะเตรียมเรียนต่อในมหาวิทยาลัยของสหรัฐอเมริกา ทางศูนย์มีหลักสูตรโดยเจ้าของภาษาและมีโครงสร้างการสอน 12 ระดับชั้น รวมถึงเป็นที่ตั้งของการสอบโทเฟลและไอเอลส์ด้วย
ในเดือนมีนาคม ค.ศ. 2014 ศูนย์ภาษาอีแอลเอสมีที่ตั้งกว่า 60 แห่ง ทั่วโลก ได้แก่
ที่ตั้งหลักของศูนย์อยู่ในวิทยาเขตของมหาวิทยาลัยต่างๆ (www.els.edu)
หลักสูตรอีแอลเอสมีหลักสูตรเข้ม 2 หลักสูตร (intensive English programs) ได้แก่ หลักสูตรภาษาอังกฤษทั่วไป (General English) และหลักสูตรสำหรับจุดประสงค์ทางวิชาการ (English for Academic Purposes) นอกจากนี้ยังมีภาษาอังกฤษธุรกิจ เยาวชน และโครงการเรียนรู้ช่วงวันหยุด เพื่อที่จะให้ผู้เรียนสามารถผ่านโครงการเตรียมสอบโทเฟล iBT
หลักสูตรการสอน : 12 ระดับชั้น จากผู้เริ่มต้นจนถึงผู้เชียวชาญ แบ่งเป็น 4 ระดับ ระดับละ 3 ชั้น คือ Beginner Intermediate Advance และ Master โดยมีการฝึนฝนในทุกทักษะ ได้แก่ การพูด การฟัง การออกเสียง คำศัพท์ การอ่าน และการเขียน มีการเรียนการสอนในวันจันทร์ถึงวันศุกร์ มีหลักสูตรเฉพาะ หนังสิอเรียน และซอฟต์แวร์สำหรับการเรียนภาษา
ไทม์ไลน์ของศูนย์ภาษาอีแอลเอส
! width=20%| วันที่ !! width=80%|เหตุการณ์
การก่อตั้งศูนย์อีแอลเอสอเมริกันในเซี่ยงไฮ้
แอลจี ออปติมัส จี
แอลจี ออปติมัส จี () เป็นสมาร์ทโฟน ผลิตโดยแอลจี เปิดตัวครั้งแรกเมื่อวันที่ 19 กันยายน 2012 และวางจำหน่ายช่วงพฤศจิกายน ปีเดียวกัน
ด้านฮาร์ดแวร์ แอลจี ออปติมัส จี ใช้วัสดุกระจกทั้งหน้า-หลัง คล้ายเน็กซัส 4 เป็นสมาร์ทโฟนรุ่นแรกที่ใช้ชิป Qualcomm Snapdragon S4 รันบนระบบปฏิบัติการแอนดรอยด์ 4.0 "ไอศกรีมแซนด์วิช"
วอลเลย์บอลชายในโอลิมปิกฤดูร้อน 1996
วอลเลย์บอลชายในโอลิมปิกฤดูร้อน 1996 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 9 นับตั้งแต่ปี ค.ศ. 1964 จัดการแข่งขันระหว่างวันที่ 21 กรกฎาคม ถึง 4 สิงหาคม 1996 ที่สเตทแมน โคลิเซียม ภายในมหาวิทยาลัยจอร์เจีย และ โอมนิ โคลิเซียม โดยวอลเลย์บอลชายทีมชาติเนเธอร์แลนด์ สามารถคว้าเหรียญทองไปครองได้เป็นสมัยแรก
กล่องดำ (การขนส่ง)
กล่องดำ เป็นอุปกรณ์บันทึกที่ใช้ในการขนส่ง ได้แก่ เครื่องบันทึกการบิน (เครื่องบันทึกข้อมูลการบินและเครื่องบันทึกเสียงห้องนักบิน) ในอากาศยาน เครื่องบันทึกเหตุการณ์ในหัวรถจักรระบบราง เครื่องบันทึกข้อมูลเหตุการณ์ในรถยนต์ เป็นต้น ปัจจุบันเครื่องบันทึกการบินสองอย่างรวมกันเป็นชิ้นส่วนเดียวที่สื่อเรียกว่า "กล่องดำ"
วอลเลย์บอลชายในโอลิมปิกฤดูร้อน 1992
วอลเลย์บอลชายในโอลิมปิกฤดูร้อน 1992 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 8 นับตั้งแต่ปี ค.ศ. 1964 จัดการแข่งขันระหว่างวันที่ 26 กรกฎาคม ถึง 9 สิงหาคม 1992 โดยวอลเลย์บอลชายทีมชาติบราซิล สามารถคว้าเหรียญทองไปครองได้เป็นสมัยแรก
บุญศรี ยินดี
บุญศรี ยินดี (ชื่อเล่น: ป้าแดง) 
เกิดวันที่(7 เมษายน พ.ศ. 2484)
เป็นนักแสดงประกอบหญิงชาวไทย มีชื่อเสียงจากการแสดงละครโทรทัศน์ และภาพยนตร์มากมาย ผลงานภาพยนตร์ที่เป็นที่รู้จักคือ 15 ค่ำ เดือน 11 และยังได้เข้าชิงรางวัลสุพรรณหงส์ ครั้งที่ 12 ในภาพยนตร์เรื่องนี้ด้วย
บุญศรี ยินดี เป็นนักแสดงที่มีความโดดเด่นในบทนักแสดงประกอบตลก บทคนใช้ตลก หรือแม้แต่ส่วนใหญ่รับเป็นยายพระเอกหรือนางเอกในหนังแนวตลก มีผลงานภาพยนตร์มาแล้วหลายเรื่อง เช่น 15 ค่ำ เดือน 11, หมานคร และ แจ๋ว เป็นต้น และยังมีโอกาสได้แสดงภาพยนตร์ต่างประเทศไทยได้เข้ามาถ่ายทำให้เมืองไทยอีกด้วยคือเรื่อง "On ne choisit pas sa famille (รักสลับขั้ว)"
นอกจากนี้ยังได้พากย์เสียงการ์ตูนเรื่อง เอคโค่ จิ๋วก้องโลก โดยพากย์เสียงเป็น แม่หมอ ในปี 2555 อีกด้วย
วอลเลย์บอลชายในโอลิมปิกฤดูร้อน 1988
วอลเลย์บอลชายในโอลิมปิกฤดูร้อน 1988 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 7 นับตั้งแต่ปี ค.ศ. 1964 จัดการแข่งขันระหว่างวันที่ 17 กันยายน ถึง 2 ตุลาคม 1988 โดยวอลเลย์บอลชายทีมชาติสหรัฐอเมริกา สามารถคว้าเหรียญทองไปครองได้เป็นสมัยที่ 2
* แทนที่คิวบา เนื่องจากขอถอนตัวในการแข่งครั้งนี้ โดยแข่งชนะจีนในรอบเพลย์ออฟ 3-0 เกม
ซ่งจู่อิง
ซ่ง จู่ อิง (จีน: 宋祖英; พินยิน: Sòng Zǔyīng อังกฤษ;Song Zuying ; เกิด 13 สิงหาคม ,2506)เป็นนักร้องเพลง ผู้ได้ฉายาว่า ราชินีเพลงพื้นบ้านจีน
ซ่ง จู่ อิง ถือกำเนิดในครอบครัวชาวแม้ว ในหมู่บ้านแม้วที่ยากจนแห่งหนึ่งในอำเภอ กู่จั้ง มณทลหูหนาน เธอใช้ชีวิตทั่วไปเหมือนกับเด็กคนอื่น โดยในวัยเด็กนั้นเธอเริ่มร้องเพลงตามมารดาของเธอซึ่งเป็นเพลงพื้นบ้านของชนเผ่า แม้ว โดยไม่ได้รับการฝึกฝนร้องเพลงมาแต่อย่างใด จนกระทั่งเมื่อเธอมีอายุ 15 ปี ซ่งจู่อิงเรียนจบโรงเรียนมัธยมต้น ในปีนั้น คณะละครของอำเภอกู่จั้งกำลังรับสมัครนักแสดง เวลานั้น บิดาของซ่งจู่อิงพึ่งถึงแก่กรรม เธอเดินเข้าสู่ห้องสอบด้วยความทุกข์ระทบ หนึ่งเดือนให้หลัง เธอได้เข้าคณะละครของอำเภอแห่งนั้น ต่อมา ซ่งจู่อิงถูกย้ายไปยังคณะนาฏศิลป์เหยาตู่เจีย ไม่ถึงหนึ่งเดือน ซ่งจู่อิงก็สอบเข้าคณะดนตรีระบำของสถาบันชนชาติของส่วนกลาง และเรียนจบในปี 2530 เดือนตุลาคมปี 2531 การแข่งขันนักร้องทั่วประเทศชิงถ้วย”จินหลง”ที่จัดโดยสมาคมดนตรีแห่งชาติจีนได้จัดขึ้นที่เมืองฉังซา ซ่งจู่อิงได้คว้ารางวัลทองคำในการแข่งขันครั้งนี้โดยได้ร้องเพลง “อาเกอโม่โจ่ว”หรือแปลว่า พี่ชายอย่าจากไป ซึ่งมีท่วงทำนองของชนชาติม้ง นายจินเที่ยหลิน นักการศึกษาด้านดนตรีที่มีเชื่อเสียง กรรมการตัดสินของการประกวดร้องเพลงครั้งนั้นได้รับเธอเป็นลูกศิษย์ ต่อมา ในงานเทศกาลตรุษจีนของซี.ซี.ที.วี ซ่งจู่อิงได้ร้องเพลงชื่อ ”เสี่ยวเปยโหล่” จนมีชื่อเสียงโด่งดัง ปี 2534 ซ่งจู่อิงย้ายเข้าคณะนาฎศิลกลุ่มการเมืองของทหารเรือจีน ปัจจุบัน เธอเป็นนักแสดงชั้นหนึ่งของชาติ และได้เบี้ยเลี้ยงพิเศษของรัฐบาล
ซ่งจู่อิงมีระดับเสียงร้องกว้าง เสียงหวาน เธอไม่เพียงแต่ชำนาญด้านการร้องเพลงจีนเท่านั้น หากยังใช้วิธีการขับร้องของฝรั่งที่เปนวิทยาศาสตร์มาใช้ในการร้องเพลงจีนด้วย ขณะร้องเพลง เธอจะสนใจในด้านการออกเสียง และอารมณ์ความรู้สึกและจัดวางให้ถูกต้องตรงกับความหมายในเพลงกลายเป็นท่วงทำนองการขับร้องที่มีเอกลักษณ์ของตน
เพลง “เสี่ยวเปยโหล่””ล่าเมยจือ”หรือแปลว่า สาวเผ็ดร้อน”ห่าวรึจือ”หรือแปลว่า วันดีงาม”ไอ้หวั่วจงหวา”หรือแปลว่า รักแผ่นดินจีน”ด้าตี้เฟยเกอ”เสียงเพลงบนแผ่นดินใหญ่”ดงซีหนันเป่ยปิง”หรือแปลว่า นายทหารจากสารทิศ”ปิงเกอๆ”หรือแปลว่า พี่ทหาร”โตแล้วฉันจะเป็นเธอ”เป็นต้น เพลงที่ซ่งจู่อิงขับร้องนั้นแพร่หลายอย่างกว้างขวางในจีนและในชาวจีนพ้นทะเลของโลก แฟนเธอมีอยู่ทั่วไปในประเทศจีนทั้งในเมืองต่างๆ ในชนบท บนภูเขาหิมะและ หมู่บ้านตามชายแดนในเขตชนชาติส่วนน้อยของจีนด้วย
ปี 2543 ซ่งจู่อิงได้สมญานามว่าเป็นศิลปินที่มีจิตใจดีงามที่สหพันธ์ศิลบินจีนมอบให้ ปีเดียวกัน ได้รางวัลแสดงดนตรีร้องเพลงพื้นเมืองที่ยอดเยี่ยมของชาวจีนในโลก ปี 2545 ซ่งจู่อิงได้จัดคอนเสิร์ตร้องเพลงเดี่ยวที่โรงละครซิดนี่ย์ ปี 2546 เธอได้จัดคอนเสิร์ตดร้องเพลงเดี่ยวที่หอดนตรีโกลเด้นคอนเสิร์ตที่กรุงเวียนนา ล้วนประสบผลสำเร็จเป็นอย่างมาก
วอลเลย์บอลชายในโอลิมปิกฤดูร้อน 1984
วอลเลย์บอลชายในโอลิมปิกฤดูร้อน 1984 เป็นการแข่งขันวอลเลย์บอลชาย จำนวน 10 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 6 นับตั้งแต่ปี ค.ศ. 1964 จัดการแข่งขันระหว่างวันที่ 29 กรกฎาคม ถึง 11 สิงหาคม 1984 โดยวอลเลย์บอลชายทีมชาติสหรัฐอเมริกา สามารถคว้าเหรียญทองไปครองได้เป็นสมัยแรก
* , , และ แทนที่สหภาพโซเวียต, คิวบา, โปแลนด์ และบัลแกเรีย ซึ่งขอถอนตัวในการแข่งขันครั้งนี้เนื่องจากการคว่ำบาตรโอลิมปิกฤดูร้อน 1984
มะละกอภูเขา
มะละกอภูเขา เป็นพืชในวงศ์ Caricaceae มีลักษณะเช่นดียวกับมะละกอแต่มีขนาดเล็กกว่า ก้านดอกสั้นมาก ผลรูปไข่กลับ เนื้อสีเหลืองอมส้ม ไม่เละ รสเปรี้ยว กลิ่นหอม เป็นพืชพื้นเมืองในแถบเทือกเขาแอนดีส ตั้งแต่โคลัมเบียจนถึงชิลีตอนกลาง นำมาปลูกในสหรัฐ ศรีลังกา และอินโดนีเซีย รับประทานผลสุก หรือนำไปต้มกับน้ำตาล ในอเมริกาใต้ใช้ทำน้ำผลไม้และแยม พืชชนิดนี้มีความต้านทานต่อไวรัสใบด่างวงแหวนมากกว่ามะละกอ